Title: พระราชกริสดีกาจัดตั้งเทสบาลเมืองพระตะบอง จังหวัดพระตะบอง พุทธสักราช 2485

พระราชกริสดีกา
จัดตั้งเทสบาลเมืองพระตะบอง
จังหวัดพระตะบอง
พุทธสักราช ๒๔๘๕

ในพระปรมาภิไธยสมเด็จพระเจ้าอยู่หัวอานันทมหิดล
คณะผู้สำเร็จราชการแทนพระองค์
(ตามประกาศประธานสภาผู้แทนราษฎร
ลงวันที่ ๔
สิงหาคม พุทธศักราช ๒๔๘๐
และวันที่ ๑๖
ธันวาคม พุทธศักราช ๒๔๘๔)
อาทิตย์ทิพอาภา
ปรีดี  พนมยงค์
ตราไว้ ณ วันที่
๓ พฤศจิกายน พุทธศักราช ๒๔๘๕
เป็นปีที่ ๙
ในรัชกาลปัจจุบัน

โดยที่เห็นสมควรจัดเขตชุมนุมชนในบางส่วนของตำบลในเมืองที่ตั้งศาลากลางจังหวัด
อำเภอเมืองพระตะบอง จังหวัดพระตะบอง ให้มีฐานะเป็นเทศบาลเมือง

คณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว
อาศัยอำนาจตามความในมาตรา ๙ แห่งพระราชบัญญัติเทศบาล พุทธศักราช ๒๔๘๑
จึงให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้ให้เรียกว่า พระราชกริสดีกาจัดตั้งเทศบาลเมืองพระตะบอง
จังหวัดพระตะบอง พุทธสักราช ๒๔๘๕

มาตรา ๒[๑] 
ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไป

มาตรา ๓  ให้ยกฐานะบางส่วนของตำบลในเมือง
อำเภอเมืองพระตะบอง จังหวัดพระตะบอง ตามเขตที่กำหนดไว้ในมาตรา ๔
ขึ้นเป็นเทศบาลเมืองมีนามว่า เทศบาลเมืองพระตะบอง จังหวัดพระตะบอง

มาตรา ๔  ให้กำหนดเขตเทศบาลเมืองพระตะบอง
จังหวัดพระตะบองไว้ดังนี้ คือ
ด้านเหนือ
ตั้งแต่หลักเขตที่ ๑
ซึ่งตั้งอยู่ที่จุดตอนเส้นเขตแดนตำบลคลองเอกที่ตรงไปจากถนนสายพระตะบองไปสรีโสภณ
ตัดกับเส้นเขตแดนตำบลคลองเอกที่ตรงไปจากแม่น้ำพระตะบอง เป็นเส้นตรงไปทางทิศตะวันออกตามเส้นเขตแดนตำบลคลองเอกข้ามแม่น้ำพระตะบองถึงวัดปลัดแล้วเลียบฝั่งซ้ายของคลองวัดปลัด
จดหลักเขตที่ ๒ ซึ่งตั้งอยู่บนฝั่งซ้ายของคลองวัดปลัด
และห่างจากฝั่งขวาของแม่น้ำพระตะบอง ๑๖๕ เมตร
ด้านตะวันออก
จากหลักเขตที่ ๒ เป็นเส้นตรงไปทางทิศตะวันตกเฉียงใต้จนเส้นนี้จดกับเส้นเขตแดนตำบลห้วยหวายอันเป็นที่ตั้งของหลักเขตที่
๓
จากหลักเขตที่
๓ เป็นเส้นตรงไปทางทิศใต้เลียบไปตามเส้นเขตแดนตำบลห้วยหวาย จดหลักเขตที่ ๔
ซึ่งตั้งอยู่ที่จุดตอนเส้นเขตแดนตำบลห้วยหวายที่ตรงไปจากถนนสายพระตะบองไปอธึกเทวเดช
ตัดกับเส้นเขตแดนตำบลห้วยหวายที่ตรงไปจากแม่น้ำพระตะบอง
ด้านใต้
จากหลักเขตที่ ๔
หักเป็นมุมฉากเป็นเส้นตรงไปทางทิศตะวันตกตามเส้นเขตแดนตำบลห้วยหวายข้ามแม่น้ำพระตะบองไปตามเส้นเขตแดนตำบลสวนนุ่นจดหลักเขตที่
๕ ซึ่งตั้งอยู่ที่เส้นเขตแดนตำบลสวนนุ่นที่ตรงไปจากแม่น้ำพระตะบองตัดกับเส้นเขตแดนตำบลสวนนุ่นที่ตรงไปจากริมตำหนักพระเจ้ามนีวงศ์ด้านตะวันออก
ด้านตะวันตก
จากหลักเขตที่ ๕
หักเป็นมุมฉากเป็นเส้นตรงไปทางทิศเหนือตามเส้นเขตแดนตำบลสวนนุ่นและเส้นเขตแดนตำบลผึ้งหลวง
จดหลักเขตที่ ๖ ซึ่งตั้งอยู่ที่จุดตอนเส้นเขตแดนตำบลสวนนุ่นหักไปต่อกับเส้นเขตแดนตำบลคลองเอก
จากหลักเขตที่ ๖
เป็นเส้นตรงไปทางทิศเหนือตามเส้นเขตแดนตำบลสวนนุ่นและเส้นเขตแดนตำบลคลองเอกไปบรรจบกับหลักเขตที่
๑
ดังปรากฏในแผนผังท้ายพระราชกฤษฎีกานี้
ตามเส้นแนวเขตดังกำหนดไว้ในวรรคก่อน
ให้มีหลักย่อยปักไว้เพื่อแสดงแนวเขตด้วยตามสมควร

มาตรา ๕  ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา
๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกัน
หรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วน

มาตรา
๖  ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้

ผู้รับสนองพระบรมราชโองการ
จอมพล
ป.  พิบูลสงคราม
นายกรัฐมนตรี

[เอกสารแนบท้าย]

๑.
แผนผังเขตเทศบาลเมืองพระตะบอง

(ดูข้อมูลจากภาพกฎหมาย)

ศรินรัตน์/จัดทำ
๑๑ มิถุนายน
๒๕๖๓

อรญา/ตรวจ
๑๓ กรกฎาคม ๒๕๖๓

[๑] ราชกิจจานุเบกษา
เล่ม ๕๙/ตอนที่ ๗๓/หน้า ๒๒๕๔/๒๔ พฤศจิกายน ๒๔๘๕